**Ministru kabineta rīkojuma projekta**

**“Par nekustamā īpašuma “Vētraine” Jaunalūksnes pagastā, Alūksnes novadā**

**pirkšanu valsts aizsardzības uzdevumu īstenošanai”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai atļautu Aizsardzības ministrijai (turpmāk – AM) atsavināt sabiedrības vajadzībām – valsts aizsardzības uzdevumu īstenošanai – privātpersonai piederošu nekustamo īpašumu.  MK rīkojums stāsies spēkā ar tā parakstīšanas brīdi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa.  MK 2018. gada 23. oktobra sēdes protokollēmums, AM informatīvais ziņojums “Par nekustamo īpašumu atsavināšanu valsts aizsardzības vajadzībām” (prot. Nr. 49, 60. §, TA-2003-DV). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK 2016. gada 3. maija rīkojumu Nr. 275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” tika apstiprināts valdības rīcības plāna pasākums Nr. 76.4. – Attīstīt pretgaisa aizsardzības spēju, uzlabojot gaisa telpas novērošanas radaru pārklājumu un pretgaisa aizsardzības komandvadības spējas, kā arī modernizējot esošās pretgaisa aizsardzības sistēmas.  Īstenojot minēto pasākumu, ir pieņemts lēmums par militārās infrastruktūras izbūvi un MK 2018. gada 23. oktobra sēdē ir konceptuāli atbalstījis nekustamo īpašumu atsavināšanu valsts aizsardzības vajadzībām un atļāvis AM uzsākt informatīvajā ziņojumā (dienesta vajadzībām) minēto fizisko un juridisko personu īpašumā esošo nekustamo īpašumu atsavināšanu atbilstoši Likumā noteiktajai kārtībai (prot. Nr. 49, 60. §, TA-2003-DV).  Saskaņā ar Likuma 2. pantu valsts aizsardzības vajadzībām – militārās infrastruktūras izbūvei – ir nepieciešams atsavināt nekustamo īpašumu “Vētraine” Jaunalūksnes pagastā, Alūksnes novadā un atsavināšana ir vienīgais veids šī mērķa sasniegšanai.  Nekustamais īpašums Vētraine” Jaunalūksnes pagastā, Alūksnes novadā (nekustamā īpašuma kadastra Nr. 3656 006 0076) sastāv no zemes vienības (kadastra apzīmējums 3656 006 0076) 4,8000 ha platībā (turpmāk – nekustamais īpašums). 2014. gada 10. jūnijā Vidzemes rajona tiesas Jaunalūksnes pagasta zemesgrāmatas nodalījumā Nr. 535 ir nostiprinātas privātpersonas īpašumtiesības uz nekustamo īpašumu.  Nekustamā īpašuma valsts kadastra informācijas sistēmā nekustamajam īpašumam ir reģistrēti šādi apgrūtinājumi:   * aizsargjosla teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,1000 ha platībā; * aizsargjosla teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,3000 ha platībā; * ceļa servitūta teritorija – 0,0400 ha platībā,   un noteikti šādi zemes lietošanas mērķi:   * zeme, uz kuras galvenā saimnieciskā darbība ir lauksaimniecība – 3,6000 ha platībā; * lauksaimnieciska rakstura uzņēmumu apbūve – 1,2000 ha platībā.   Saskaņā ar Likuma 18. pantu un MK 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – Noteikumi) 13. punktu 2019. gada 8. februārī īpašniekam ir nosūtīts paziņojums par nekustamā īpašuma atsavināšanu (Valsts aizsardzības militāro objektu un iepirkumu centra (turpmāk – Centrs) vēstule Nr. NOS/2019-1047).  Saskaņā ar aizsardzības ministra 2019. gada 23. janvāra pavēli Nr. 11-P “Par nekustamo īpašumu atsavināšanu valsts aizsardzības vajadzībām saskaņā ar TA-2003-DV” izveidotā Taisnīgas atlīdzības noteikšanas komisija (turpmāk – Komisija) ir aprēķinājusi atlīdzību par nekustamā īpašuma atsavināšanu, nosakot to 7 000,00 *euro* apmērā, t. sk. lauksaimniecības un apbūves zemes tirgus vērtība – 4 200,00 *euro,* meža zemes vērtība (bez mežaudzes) – 2 000,00 *euro* un mežaudzes vērtība – 800,00 *euro*, kas atbilst sertificēta nekustamā īpašuma vērtētāja noteiktajai nekustamā īpašuma tirgus vērtībai (SIA “Dzieti” novērtējums sagatavots 2019. gada 28. septembrī, Nr. M-19/33; saņemts Centrā 2019. gada 4. oktobrī Nr. IEN/2019-5739). Īpašniekam nekustamā īpašuma atsavināšanas rezultātā radītie kompensējamie zaudējumi netika noteikti, jo īpašnieks tādus nav pieteicis ne institūcijai, ne sertificētam nekustamā īpašuma vērtētājam.  Centrs 2019. gada 24. oktobra vēstulē ir informējis īpašnieku par aprēķināto atlīdzību par nekustamā īpašuma atsavināšanu un uzaicinājis īpašnieku piedalīties Komisijas sēdē noteiktās atlīdzības izvērtēšanai (Centra vēstule Nr. NOS/2109-7145).  Īpašnieks 2019. gada 19. novembra iesniegumā ir piekritis Komisijas aprēķinātajai atlīdzībai par nekustamā īpašuma atsavināšanu, ja papildus tiks apmaksāti ar darījumu saistītie iedzīvotāju ienākuma nodokļa izdevumi. 2019. gada 28. novembra Komisijas sēdē īpašniekam tika sniegts skaidrojums, ka saskaņā ar likuma “Par iedzīvotāju nodokli” 9. panta pirmās daļas 341) punktu gada apliekamajā ienākumā netiek ietverti un ar nodokli netiek aplikti ienākumi no Likumā noteiktajā kārtībā atsavinātā nekustamā īpašuma, ja minētais īpašums ir maksātāja īpašumā ilgāk par 60 mēnešiem (no dienas, kad attiecīgais nekustamais īpašums ir reģistrēts zemesgrāmatā). Saskaņā ar Vidzemes rajona tiesas Jaunalūksnes pagasta zemesgrāmatas nodalījuma Nr. 535 II daļas 1. iedaļas 9.2. un 9.3. ierakstu nekustamais īpašums atrodas īpašnieka īpašumā kopš 2014. gada 10. jūnija, t.i., ilgāk par 60 mēnešiem. Īpašnieks Komisijas sēdē ir uzklausījis skaidrojumu un piekritis aprēķinātajai atlīdzībai par nekustamā īpašuma atsavināšanu.  Pamatojoties uz Likuma 9. pantu un Noteikumu 36.1. apakšpunktu, AM ar 2020. gada 10. janvāra lēmumu Nr. 1/1-24.2/3 “Par taisnīgas atlīdzības apmēra apstiprināšanu sabiedrības vajadzībām nepieciešamā nekustamā īpašuma “Vētraine” Jaunalūksnes pagastā, Alūksnes novadā atsavināšanai”, ir apstiprinājusi Komisijas aprēķināto atlīdzības apmēru.  Atbilstoši Noteikumu 2. punktam ar nekustamā īpašuma atsavināšanu bijušajam īpašniekam nodarītie kompensējamie zaudējumi (notariālie izdevumi, valsts nodevas, kancelejas nodevas, citi izdevumi), kas var rasties pēc nekustamā īpašuma atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru.  Pēc nekustamā īpašuma iegādes valsts īpašumtiesības AM personā uz nekustamo īpašumu tiks nostiprinātas zemesgrāmatā.  Ņemot vērā iepriekšminēto, AM ir izstrādājusi MK rīkojuma projektu “Par nekustamā īpašuma “Vētraine” Jaunalūksnes pagastā, Alūksnes novadā pirkšanu valsts aizsardzības uzdevumu īstenošanai”. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs. |
| 4. | Cita informācija | Rīkojuma projekta izstrādes procesā ir izmantoti dokumenti, kas satur fizisko personu datus. Datu apstrāde ir nepieciešama, lai izpildītu uzdevumu, ko AM veic sabiedrības interesēs, lai nodrošinātu MK rīkojuma projekta par nekustamā īpašuma atsavināšanu valsts aizsardzības uzdevumu īstenošanai pilnvērtīgu sagatavošanu, izvērtētu nekustamā īpašuma atsavināšanas tiesisko pamatu, tā atbilstību normatīvajiem aktiem un dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības.  Fizisko personu datus saturošie dokumenti paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas pilnvērtīgu izvērtējumu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Privātpersona, kura zaudē īpašuma tiesības uz atsavināmo nekustamo īpašumu pret taisnīgu atlīdzību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru  2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts tiks īstenots (nekustamā īpašuma atsavināšana sabiedrības vajadzībām, īpašuma tiesību nostiprināšana zemesgrāmatā uz valsts vārda AM personā, nekustamā īpašuma bijušajam īpašniekam nodarīto kompensējamo zaudējumu segšana) no AM piešķirtajiem valsts budžeta līdzekļiem no budžeta programmas 33.00.00 “Aizsardzības īpašumu pārvaldīšana”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv) |

Ministru prezidenta biedrs,

aizsardzības ministrs A. Pabriks

S. Grizāne, 67300223

Sarmite.Grizane@vamoic.gov.lv